b"\n_START_ARTICLE_\nBarrois Moved\xc3\xads\n_START_PARAGRAPH_\nBarrois Moved\xc3\xads (franc\xc3\xa8s Barrois Mouvant) fou el nom donat a la part occidental del Barrois a l'oest del Mosa, a partir del 4 de juny de 1301 quan el tractat de Bruges va imposar al comte Enric III de Bar la cessi\xc3\xb3 d'algunes fortaleses a Fran\xc3\xa7a i retre homenatge a Felip IV de Fran\xc3\xa7a per a una part del seu comtat, justament la que fou anomenada Barrois Moved\xc3\xads. En el tractat l'emperador Albert I d'Habsburg renunciava als drets feudals de l'Imperi sobre aquesta part del comtat. Dues comunes (Clermont-en-Argonne i Vienne-le-Ch\xc3\xa2teau) que el comte tenia en feu del comte-bisbe de Verdun, que al seu torn era feudatari de l'emperador, van quedar en una posici\xc3\xb3 especial que els va permetre gaudir d'una notable independ\xc3\xa8ncia."